Mekgahlo ya thekgano e thuša bjang balwetši bao ba fetetšwego. Efa ntlha e tee. Sello sa mahlalela - IS Masola Thato! Thato warra, poo ke pholo tšohle di a mphega, Lefase le nthagile, dikgogo bošego di a ntshega, Lefase le nthareleditše ka mathata, dinaga di ntšhwahlišitše, Bjale go thatafetše, ditšhika di tšhilafetše, Ke bothata ngwana 'a mme. Gohle ka nna go a tsebja. Mekoti ke epile e mphentše, Gohle ke sepetše bontši bo ntšeetše, ' me bo ntshetše, Ke mahlomola, ke dinyefolo. Bana bešo tsogang, boroko bo tliša dillo. Tšeang melaomegolo le ditaelotaelo go batswadi. Nna mašitwa ke tšohle, ke lahlile go lle tshadi. Tšeang go batswadi ba tšwafolla mekgwa ya kgahlišo Gohle go ntapišitše, gohle dikgoro ba ntswaleletše, Ditšhila tša bophelo di ntšhilafaditše, Kgang ya bogale bja pelo e nkgamile, Ke lefeela la mafeela, ka bjona ke itlhamile; Bogalebobe bo galefela baratwa Moreneng, Bogale bo galefela matlišakhutšo bathong, Bogale bo amoga bahlaki, ba ithuta leano la bophelo.